Õpetajate Leht

Zuga Ühendatud Tantsijate lavastus "Mis sul viga on?"
2026-05-20 00:00 - 2026-05-22 23:59 (Europe/Tallinn)
Zuga Ühendatud Tantsijate lavastus “Mis sul viga on?”
18. märtsil kl 11 ja 13, 19. märtsil kl 11 ja 13, 20. ja 21. märtsil kl 19, 20. mail kl 13 ja 19, 21. mail kl 13 ja kl 19, 22. mail kl 11 ja kl 13.
Koht: Sõltumatu Tantsu Lava
Uus Zuga Ühendatud Tantsijate tantsulavastus “Mis Sul viga on?” võtab vaatluse alla vaimse tervise ja üksteise märkamise temaatika ning sobib hästi 5.–12. klassidele. Lavastus luuakse Sõltumatu Tantsu Laval koostöös Peaasi.ee-ga ning esietendub märtsis 2026 Peaasi.ee iga-aastase vaimse tervise vitamiinide kampaania raames. Etendusega kaasnevad vestlused, töötoad ja töölehed õpilastele.
Lisainfo https://www.stl.ee/lavastused/zuga-uhendatud-tantsijate-uuslavastus

Matemaatikaolümpiaad
2026-05-23 00:00 - 2026-05-24 23:59
Matemaatikaolümpiaad
Piirkonnavoor 7.–12. klassile 28.01.2026
Lõppvoor 9.–12. klassile 21.–22.03.2026
Lõppvoor 7.–8. klassile 23.–24.05.2026
Info

Avatud tehaste päev
2026-05-28 00:00 - 2026-05-29 23:59
Avatud tehaste päev on üle-eestiline algatus, mis kutsub inimesi avastama tänapäevast tööstust seestpoolt. 28. ja 29. mail avavad oma uksed üle 70 innovaatilise tehast Tartu-, Saare-, Pärnu-, Rapla-, Järva-, Lääne- ja Harjumaal, et tuua külastajad lähemale maailmale, mis jääb igapäevaselt sageli nähtamatuks, kuid mõjutab meie elu palju rohkem, kui esmapilgul paistab.
Sündmuse eesmärk on näidata, milline on tänapäevane Eesti tööstus päriselt: nutikas, kaasaegne, puhas ja tehnoloogiarohke. avatud tehaste päev aitab kummutada iganenud ettekujutust tehasest kui kinnisest ja üksluisest töökeskkonnast ning avab, kui mitmekesiseid teadmisi, oskusi ja ameteid tööstus tegelikult vajab.
Algatusel on ka selge hariduslik eesmärk. Esimesel päeval on tehased avatud koolirühmadele, et III kooliastme õpilased saaksid vahetu kogemuse tööstusest ning tutvuksid inseneeria ja kutseharidusega seotud võimalustega. Teisel päeval on tehased avatud kõigile huvilistele, et ka laiem avalikkus saaks paremini mõista Eesti tööstuse rolli meie igapäevaelus, majanduses ja tulevikus.
Osalemine on tasuta.
Tule kohale ja vaata oma silmaga, kuidas töötab tänapäevane tööstus: millised on tootmisprotsessid, millist tehnoloogiat kasutatakse, milline on töökeskkond ning kes on need inimesed, kelle teadmised ja oskused seda kõike käigus hoiavad. Kahe päeva jooksul saad piiluda kohtadesse, kuhu muidu ei satu, ning näha, kuidas sünnivad tooted, mida iga päev kasutame.
Registreerimine avaneb 9.aprillil kell 17:00 Inseneriakadeemia kodulehel.

Bioloogiaolümpiaad
2026-05-28 00:00 - 2026-05-30 23:59
Bioloogiaolümpiaad
Lõppvoor gümnaasiumile 7.–8.03.2026, põhikoolile 28.–30.05.2026.
Info

EVÕLi üldkoosolek
2026-05-29 00:00 - 2026-05-30 23:59
Eesti võõrkeeleõpetajate liit
29. ja 30. mail Pärnus EVÕLi üldkoosolek. Piirkondlik koolituspäev: digi-ja metoodikamaterjalide loomine, õpieesmärkide ja-tulemuste sõnastamine, õppematerjalide platvormid.

Koolivaheaeg
2026-06-10 08:00 - 2026-08-31 17:00
Koolivaheaeg 10. juuni 2026 – 31. august 2026.

XX Balti üliõpilaste laulu- ja tantsufestival Gaudeamus
2026-06-19 00:00 - 2026-06-21 23:59
19.–21. juunini peetakse Riias XX Balti üliõpilaste laulu- ja tantsufestival Gaudeamus, mis toob kokku ligi 5000 üliõpilast Eestist, Lätist ja Leedust.
Tegemist on Baltimaade suurima tudengite kultuurisündmusega – osalema oodatakse 66 koori, 44 rahvatantsuansamblit ja 9 puhkpilliorkestrit. Gaudeamuse Eesti-poolse peakorraldaja Kulno Kungla sõnul soovib Eestit Riias esindada üle tuhande laulja, tantsija ja pillimängija. „See näitab, et üliõpilaskultuur elab ja areneb. Gaudeamus annab noortele võimaluse kogeda midagi, mis jääb nendega kogu eluks,” tõdeb Kungla.
Festivali programm on mitmekesine: 19. juunil avatakse pidu Läti Ülikooli suures aulas, Doma laukums’il ehk Toomväljakul toimub rahvamuusika- ja tantsuprogramm ning Dailes teatris rahvatantsukontsert. 20. juunil esinevad puhkpilliorkestrid Vērmanese aias, Toomkirikus kõlab vaimuliku muusika kontsert. Festival kulmineerub 21. juunil Riia vanalinnast Vabadussamba juurde kulgeva rongkäigu ja suurkontserdiga Ad infinitum ehk Lõpmatusse.
Eesti tudengite kava kannab pealkirja “Rõõmule ruumi”. Selle loomingulisse meeskonda kuuluvad dirigendid Toomas Voll, Karin Salumäe, Edmar Tuul ja Kätlin Virgo, tantsujuht Elo Unt ning sõnaseadja Sulev Oll.
Gaudeamuse traditsioon sai alguse 1956. aastal Tartus, peod toimuvad vaheldumisi Eestis, Lätis ja Leedus.

INSIGHT-i projekti suvekool
2026-06-29 00:00 - 2026-07-04 23:59
INSIGHT-i projekti suvekool toimub 29. juunist 4. juulini 2026 Tartus
Õpetajatele suunatud suvekoolis tutvustatakse projekti tulemusi ja õppevahendite rakendamist. Viie päeva jooksul keskendutakse töötubades ja loengutes ajalooliste teadusinstrumentide kasutamisele klassiruumis. Suvekool on jätk Kreekas 2025. aastal toimunud esimesele INSIGHT-i suvekoolile, kus osales lisaks Kreeka, Itaalia ja Saksamaa õpetajatele ka kolm õpetajat Eestist.
Suvekooli registreerimine ja täpsem info avaldatakse jaanuaris 2026.

Pärnu muusikafestival
2026-07-08 00:00 - 2026-07-18 23:59
8.–18. juulini toimuv Pärnu muusikafestival toob suvepealinna rahvusvahelised tippartistid, uue noorte talentide programmi ja nelja eesti helilooja uudisteoste maailmaesiettekanded. Enam kui 300 muusikut astub festivalilavale Paavo Järvi, Neeme Järvi ja Kristjan Järvi dirigeerimisel.
Koos rohkearvulise muusikute kogukonnaga toob suursündmus Pärnusse rahvusvahelise muusikamelu, millel publik kasvab nii kontserdisaalis kui ka Pärnu muusikafestivali TV vahendusel. Festivali toimumispaikadeks on sel aastal Pärnu kontserdimaja, Eliisabeti kirik ja Ammende villa. Lisaks toimuvad Pärnu muusikafestival eelkontserdid 6. ja 7. juulil Tallinna Jaani kirikus ja Arvo Pärdi keskuses.
Paavo Järvi ja Eesti Festivaliorkester annavad Pärnus viis kontserti. 11. juulil tuleb maailmaesiettekandele Tõnu Kõrvitsa vioolakontsert „Salaaed“, kus solistina teeb kaasa vioolavirtuoos Amihai Grosz. Seejärel on kavas Liisa Hõbepappeli uudisteose (12. juulil) ning Evelin Seppari uudisteose (17. juulil) maailmaesiettekanded. Rahvusvahelistest tippsolistidest soleerivad EFO ja Paavo Järvi ees veel särav Läti duo Kristīne ja Margarita Balanas Philip Glassi topeltkontserdi ettekandes (12. juulil) ning Beethoveni klaverikontserte nr 1 ja 3 esitavad maailmakuulsad tipp-pianistid Rudolf Buchbinder ja Alice Sara Ott (17. ja 18. juulil).
Festivali avakontserti 8. juulil juhatab Neeme Järvi, kes koos Järvi Akadeemia Noorte Sümfooniaorkestriga toob kuulajate ette Eesti 20. sajandi klassikast Heino Elleri sümfoonilised poeemid „Koit“ ja „Videvik“ ning lisaks Griegi, Smetana ja Fibichi loodusest inspireeritud kava. 10. juulil annavad Kristjan Järvi ja Nordic Pulse pööripäevast inspireeritud „Solistice“ kontserdid. Eesti Festivaliorkestri tippmängijate virtuoossust saab kuulata Pärnu muusikafestivali galal (16. juulil).
Taas osaleb festivalil Hans Christian Aavik, kes pärast 2025. aasta suvist suurejoonelist etteastet Eesti Festivaliorkestri ja Paavo Järvi ees, tegi debüüdi New Yorgi Carnegie Hallis. Nüüd on Hans Christiani kunstilisel juhtimisel festivalikavas kammermuusika kontsert „Juured ja helimaastikud“, kus Eesti Pillifondi keelpillimängijad esitavad Veljo Tormise, Tõnu Kõrvitsa, Jaan Räätsa ja Béla Bartóki loomingut (13. juulil). Sama päeva hilisõhtul juhatab Henri Christofer Aavik, 2025. aasta Saksa dirigeerimise auhinna võitja, festivali öökontserti, tuues koos Pärnu Linnaorkestri ja flötistide Maarika Järvi ja Monika Mattieseniga kuulajate ette Märt-Matis Lille flöödikontserdi maailmaesiettekande.
Uue algatusena tutvustab festivali kunstiline juht Paavo Järvi Pärnu muusikafestivali lavalt noori talente (14. juulil), andes neile võimaluse soleerida Eesti Festivaliorkestri ees noorte talentide kontserdil. Programm on loodud toetama noori muusikuid nende rahvusvahelise karjääri lävel ning pakub platvormi järgmisele artistide põlvkonnale. Koos iga-aastase Järvi Akadeemiaga, mis on mõeldud noortele dirigentidele ja noortele instrumentalistidele enesetäiendamiseks – Järvi Akadeemia meistriklassid ja kontserdid on olnud festivali lahutamatu osa algusest peale – rõhutab uus noorte artistide programm festivali pikaajalist pühendumust kunstilisele mentorlusele ja arengule.
Paavo Järvi sõnul on noorte talentide esiletõstmine sama tähtis kui Pärnu muusikafestivali lavalt kõlavad eesti heliloojate uudisteoste maailmaesiettekanded. „Ma näen oma tööd pigem heliloojate ja noorte muusikute vahendajana, keda saan aidata, sest ühel hetkel aitas mind keegi. Kõik vajavad kedagi, kes ukse avaks, ja nüüd on minu kord,” ütles Paavo Järvi.
Pärnu muusikafestival hoiab oma kohta Euroopa klassikasuve tippsündmuste hulgas. Mullu oli festivalil 13 000 külastajat ning otseülekandeid jälgis festivali toimumise ajal Pärnu Muusikafestivali TV vahendusel 25 000 vaatajat üle maailma.
Pärnu muusikafestival on Eesti ja Euroopa üks tuntumaid rahvusvahelisi klassikalise muusika festivale. See ühendab Järvi Akadeemia ehk õpitoad noortele muusikutele, kõrgetasemelise kontsertprogrammi ning Paavo Järvi juhtimisel ja juhatamisel tegutseva Eesti Festivaliorkestri, mis on tuuritanud väärikates kontserdimajades Euroopas ja Aasias, samuti esinenud BBC Promsil Albert Hallis. Orkester esineb igal aastal kodupubliku ees Pärnus.
Lähem info www.parnumusicfestival.ee

Teaduslaager 2026
2026-07-27 00:00 - 2026-08-01 23:59
27. juulist 1. augustini toimub Juhan Liivi nimelises Alatskivi koolis “Teaduslaager 2026”.
Laager on suunatud noortele, kes sel kevadel lõpetavad 6.–9. klassi. Laagris saab iga päev osaleda põnevates töötubades ning muidugi ei puudu ka muud lõbusad seltskondlikud tegevused.
Selleaastase laagri töötoad on:
füüsikas,
keemias,
bioloogias,
materjaliteaduses,
arvutitehnikas.
Täpsem info on meie kodulehel
Ootame huvilisi kiiresti registreerimisvormi täitma, sest kohtade arv laagris on piiratud.
Registreerimisvormi leiad siit
Laagrit korraldab EFS koostöös Tartu ülikooliga. Laagri toimumist toetab Inseneriakadeemia.
Vaata üritust ka Facebookis.

Eesti Inglise Keele Õpetajate Seltsi suveseminar
2026-08-24 00:00 - 2026-08-25 23:59
Eesti Inglise Keele Õpetajate Selts teatab, et traditsiooniline suveseminar toimub Pärnus 24. ja 25. augustil 2026. Tähistame seltsi 35. aastapäeva.
Registreerimine algab aprillis ja toimub seltsi kodulehel veebilingil www.eate.ee.
Aprilli alguses toimub kõnevõistlus 8.–9. klasside õpilastele ning mõned webinarid.
Kui on soovi kirjutada OPEN!isse või esineda suveseminaril, kirjutage aadressil erika.puusemp@gmail.com.
Edasine info seltsi listist ja kodulehelt.

EVÕL-i 12. sügiskonverents
2026-10-31 00:00 - 23:59
Eesti võõrkeeleõpetajate liit
31. oktoobril Tallinnas EVÕL-i 12. sügiskonverents.

Vilniuse ülikooli võõrkeelte instituudi konverents „Linguistic, Educational and Intercultural Research 2026“
2026-11-12 00:00 - 2026-11-14 23:59
Eesti võõrkeeleõpetajate liit
12.–14. novembrini Vilniuses Vilniuse ülikooli võõrkeelte instituudi konverentsil „Linguistic, Educational and Intercultural Research 2026“ osalemine ja esinemine.
